**APROB,**

**Inspector Școlar General**

**Prof. MIHAELA ANDREIANU**

***REGULAMENT***

***privind selecția, organizarea și desfășurarea concursului judeţean interdisciplinar “Dan Barbilian – matematician și poet”***

***RM VÂLCEA***

***2024***

**REGULAMENT DE PARTICIPARE**

Concursul a fost inițiat în 2010, la propunerea comună a catedrelor de Limba și Literatura Română şi Matematică și s-a bucurat încă de la prima ediție de un număr impresionant de participanți, atât din mediul urban, cât și din cel rural.

**ÎNSCRIEREA PARTICIPANȚILOR**

Se adresează elevilor claselor III - VIII din judeţul Vâlcea, cu rezultate bune la matematică şi limba şi literatura română. NU SE PERCEPE TAXĂ DE PARTICIPARE.

Elevii participanţi sunt selectaţi de către profesorii lor.

Concursul se organizează cu participarea directă a elevilor din clasele III - VIII, la Școala Gimnazială Mihai Eminescu Rm. Vâlcea.

**ELABORAREA SUBIECTELOR**

Subiectele de concurs vor fi alcătuite de profesorii de matematică şi limba şi literatura română ai școlii organizatoare. Cadrele didactice implicate vor concepe subiecte la o clasă la care nu au elevi în concurs și la care nu au rude în examen, conform metodologiei concursurilor școlare.

Programa de concurs va avea în vedere competenţele specifice şi conţinuturile din programele şcolare MENCȘ, corespunzătoare fiecărui an de studiu pentru anul şcolar în curs.

Elevii vor primi două foi cu subiecte, unul de limba română şi unul de matematică, timpul de lucru pentru rezolvarea acestora fiind de 2 ore (45 puncte matematică, 45 puncte limba română şi 10 puncte din oficiu).

**CORECTAREA LUCRĂRILOR**

Corectarea lucrărilor se va coordona de către membri comisiei de organizare. Cadrele didactice implicate vor corecta lucrările de la o clasă diferită de cea la care au elevi în concurs sau rude în concurs, conform metodologiei.

Corectarea lucrărilor concursului se efectuează conform reglementărilor cuprinse în Metodologia de organizare și desfășurare a concursurilor și olimpiadelor școlare.

Organizatorii au dreptul de a modifica prezentul regulament, având obligaţia de a anunţa modificările făcute pe site-ul ISJ Vâlcea, cu cel puţin patru saptămâni înainte de data desfăşurării concursului.

**CONTESTAŢII**

Contestaţiile se pot depune de către de către părintele elevului minor, după afişarea rezultatelor, în termen de cel mult 30 minute.

O contestaţie este acceptată dacă punctajul obţinut diferă, în plus sau în minus, de cel iniţial.

**PREMIEREA**

Rezultatele finale se afişează după contestaţii.

La fiecare an de studiu se acordă premiul I, premiul II, premiul III şi menţiuni. Numărul total al premiilor şi menţiunilor nu poate depăşi 25% din totalul elevilor participanţi.

Se poate acorda câte un premiu special la fiecare an de studiu, după criterii care vor fi stabilite înaintea concursului şi vor fi comunicate de către Comisia de Organizare şi evaluare a Concursului judeţean „Dan Barbilian – matematician și poet”.

Premierea se va materializa în funcţie de posibilităţile financiare existente.

**DISPOZIȚII FINALE**

Eventualii sponsori ai concursului beneficiază de toate drepturile prevăzute de lege şi de publicitate asigurată în timpul desfăşurării concursului.

Nu se poate considera ca discriminatorie neparticiparea la concurs a unui elev care nu se încadrează în condițiile de desfășurare ale concursului „Dan Barbilian – matematician și poet”.

Nu sunt tolerate în nici un mod intenţiile/situaţiile de fraudă în timpul concursului şi/sau comportamentele neadecvate.

Astfel:

a) candidații care sunt dovediți că au avut intenție de fraudare sau au fost surprinşi în situaţie de fraudă în concurs vor fi eliminaţi din concurs – la propunerea profesorului supraveghetor şi cu aprobarea preşedintelui de Comisie; în această prevedere sunt incluse şi situaţiile de utilizare a telefoanelor mobile sau a altor sisteme electronice;

b) candidaţii care vor perturba bunul mers al concursului şi/sau vor deteriora în orice mod proprietăţile şcolii şi/sau ale colegilor lor vor fi eliminaţi din concurs şi vor răspunde material şi, după caz, disciplinar pentru pagubele produse.